Diari Oficial de la Generalitat Valenciana


Sumari del DOGV 274, del 25-07-1985 (1985/804708)

DECRET 105/1985, de 22 de juliol, del Consell de la Generalitat Valenciana, sobre personal contractat en règim de Dret Administratiu.
-------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/07/22/105/dof/vci/html**

### Dades del document

Número de DOGV
:   274

Data del DOGV
:   25-07-1985

Secció del DOGV
:   DISPOSICIONS GENERALS

Número del document
:   1985/804708


Data del document
:   22-07-1985

Organisme emissor
:   Conselleria de Presidència

Tipus de document
:   Decret

Anàlisi jurídica

Decret 105/1985, de 22 de juliol, del Consell de la Generalitat Valenciana, sobre personal contractat en règim de Dret Administratiu.  
El Decret 56/1984, de 21 de maig, del Consell de la Generalitat Valenciana, sobre personal contractat en règim de Dret Administratiu, disposa en l'article 2n: «Article 2n: Els contractes en règim de dret Administratiu de col·laboració temporal vigents queden prorrogats per aquest Decret, fins que siga regulada la Funció Pública de la Generalitat Valenciana i les normes d'accés a aquesta per Llei de les Corts Valencianes».  
Tramitada la Llei de la Funció Pública a les Corts Valencianes, l'aprovació de la qual produirà el compliment del termini final de la pròrroga establerta, convé de determinar la situació del personal contractat administratiu en un moment com el present en què, aprovada la Llei de la Funció Pública, hom disposarà de l'instrument jurídic adient regulador dels sistemes d'accés a la funció pública.  
Les opcions d'accés a la funció pública o a les situacions contractuals que s'escaiguen segons Llei, necessitaran la classificació prèvia dels llocs de treball, cosa que, previsiblement, pot realitzar-se durant l'any 1986.  
En atenció, a proposta de l'Honorable Sr. Conseller de la Presidència, i amb la deliberació prèvia del Consell, en reunió celebrada el dia 22 de juliol de 1985,  
DECRETE:  
Article primer  
1. Els contractes en règim de Dret Administratiu de col·laboració temporal subscrits pel Consell de la Generalitat Valenciana, a partir del dia 25 de maig de 1984, i els subscrits amb anterioritat a la data esmentada la vigència dels quals fou prorrogada segons que disposa l'article segon del Decret del Consell de la Generalitat Valenciana 56/1984, de 21 de maig, s'extingiran definitivament el dia en què es publiquen el Diari Oficial de la Generalitat Valenciana el text de la Llei de la Funció Pública Valenciana, mitjançant el compliment dels requisits i les formalitats que s'estableixen en l'apartat següent.  
2. L'extinció dels contractes prevista en l'apartat precedent requerirà que, per part de les distintes Conselleries, s'adopte resolució expressa i per escrit, fonamentada en alguns dels criteris previstos en l'apartat tercer del Decret del Consell de la Generalitat Valenciana 56/1984, de 21 de maig, abans esmentat, resolució que haurà de ser notificada al personal contractat a què efecte, abans de la publicació de l'esmentada Llei de la Funció Pública en el Diari Oficial de la Generalitat Valenciana.  
Article segon  
Els contractes a què fa referència l'apartat primer de l'article precedent, que no s'extingiren expressament, segons que disposa l'apartat segon del mateix precepte, quedaran prorrogats fins el dia 31 de desembre de 1986.  
Article 3r  
Malgrat el que disposa l'article anterior, els contractes del personal contractat en règim de dret Administratiu de col·laboració temporal que no fes ús dels sistemes que la llei de la Funció Públicas Valenciana els concedeix per accedir a les places que ocupen, o que, tot i fent ús d'aquests sistemes, no s'incorporaran a les plantilles del personal de la Generalitat, quedaran automàticament sense efecte des del moment en què la plaça siga coberta pels procediments selectius adients.  
Article quart  
El que disposen els articles anteriors s'entén sense perjudici que, en casos concrets, puguen rescindir-se els contractes administratius amb anterioritat al 31 de desembre de 1986, a proposta de la Conselleria corresponent, en el supòsit d'ineficàcia del contractat en l'exercici de les funcions encomanades, o per fer-se'n innecessària la col·laboració temporal en les tasques de la Conselleria.  
DISPOSICIO DEROGATORIA  
Queden derogats el Decret del Consell de la Generalitat Valenciana 56/1984, de 21 de maig, sobre personal contractat en règim de Dret Administratiu i totes les disposicions d'igual o inferior rang que s'oposen a aquest Decret.  
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.  
València, 22 de juliol de 1985.  
El President de la Generalitat,   
JOAN LERMA I BLASCO  
El Conseller de la Presidència,   
RAFAEL BLASCO I CASTANY


Còpia Permalink ELI